Unionin tuomioistuimen määräys (kuudes jaosto) 22.3.2018 – Centeno Meléndez

(asia C-315/17) ( 1 )

(Ennakkoratkaisupyyntö – Direktiivi 1999/70/EY – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – 4 lauseke – Syrjintäkiellon periaate – Horisontaalista ammatillista uraa koskeva järjestelmä – Palkanlisän myöntäminen – Kansallinen lainsäädäntö, jossa suljetaan pois väliaikaiset toimihenkilöt – Työehtojen ja objektiivisten syiden käsitteet)

1. Sosiaalipolitiikka–Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus–Direktiivi 1999/70–Soveltamisala–Yliopiston hallinto-ja palveluhenkilöstöön väliaikaisena toimihenkilönä palkattu henkilö kuuluu direktiivin soveltamisalaan (Neuvoston direktiivin 1999/70 liite) (ks. 38–40 kohta)

2. Sosiaalipolitiikka–Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus–Direktiivi 1999/70–Määräaikaisten työntekijöiden syrjinnän kielto–Työehdot–Käsite–Kuuluminen horisontaalista ammatillista uraa koskevaan järjestelmään ja tähän liittyvä palkanlisä kuuluvat käsitteen alaan (Neuvoston direktiivin 1999/70 liitteessä olevan 4 lausekkeen 1 kohta) (ks. 45, 47 ja 52–54 kohta)

3. Sosiaalipolitiikka–Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus–Direktiivi 1999/70–Määräaikaisten työntekijöiden syrjinnän kielto–Kansallinen lainsäädäntö, jossa osallistuminen yliopiston hallinto- ja palveluhenkilöstön horisontaalista ammatillista uraa koskevaan järjestelmään ja näin ollen tämän järjestelmän mukaisen palkanlisän suorittaminen varataan vakinaisille virkamiehille ja toimihenkilöille, jolloin pois suljetaan henkilöt, jotka on palkattu väliaikaisina toimihenkilöinä–Objektiivisten syiden puuttuminen, mitä ei voida hyväksyä (Neuvoston direktiivin 1999/70 liitteessä olevan 4 lausekkeen 1 kohta) (ks. 65, 68–71, 76 ja 78 kohta sekä määräysosa)

Ratkaisu

Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan 18.3.1999 tehdyn puitesopimuksen 4 lausekkeen 1 kohtaa on tulkittava siten, että se on esteenä pääasiassa kyseessä olevan kaltaiselle kansalliselle lainsäädännölle, jossa osallistuminen Zaragozan (Espanja) yliopiston hallinto- ja palveluhenkilöstön horisontaalista ammatillista uraa koskevaan järjestelmään ja näin ollen tämän järjestelmän mukaisen palkanlisän suorittaminen varataan vakinaisille virkamiehille ja toimihenkilöille, jolloin pois suljetaan muun muassa henkilöt, jotka on palkattu väliaikaisina toimihenkilöinä.

( 1 ) EUVL C 269, 14.8.2017.